# Heilongjiang

|  |
| --- |
| **Pokrajina Heilongjiang** Hēilóngjiāng Shěng
 |
|

|  |
| --- |
|  |
| **Država** |  Kina
 |
| **Upravni oblik** | pokrajina
 |
| **Službeni jezik** | kineski i dijalekti
 |
| **Glavni grad** | Harbin
 |
| **titula\_vladara** | Wang Xiankui
 |
| **Površina** | 463.600 km²
 |
| **Stanovništvo** | 38.312.224
 |
| **Gustoća** | 83 stanovnika na km²
 |
| **Web stranica** | www.hlj.gov.cn/
 |

 |

**Heilongjiang**, čita se **Hejlungđang** (kineski: 黑龙江 省, 黑龙江 省), je kineska pokrajina u Mandžuriji, na krajnjem sjeveroistoku Kine.

Ime pokrajine je izvedeno iz kineskog imena za rijeku Amur – **Heilong Jiang**, a ono prevedeno znači *rijeka crnog zmaja*.

Glavni grad pokrajine je Harbin. Pokrajina ima površinu od 463.600 km² i 38,312.224 stanovnika, po podacima iz 2010.

## Geografija

Heilongjiang graniči s pokrajinom Jilin na jugu, sa Unutrašnjom Mongolijom na zapadu i sa Rusijom na sjeveru, prema kojoj rijeka Amur formira granicu.

Pokrajina Heilongjiang zauzima oko polovice ogromne Sjeveroistočne kineske visoravni, okružene sa tri strane starim planinskim lancima srednje visine. Njen središnji dio je ravnica rijeka Sungari i Nen, omeđena planinskim lancima Veliki Hingan na zapadu, Mali Hingan na sjeveru i Čanbajšanj na istoku. Gorja u Heilongjiangu su većinom niska, preko 1000 metara prelaze jedino pojedini izolirani vrhovi na jugoistoku i sjeverozapadu i pokoji vrh Malog Hingana.

Planinski lanac na sjeverozapadu pokrajine, sjeverni rub masiva Veliki Hingan, sastoji se uglavnom od vulkanskih stijena otpornih na eroziju i atmosferilije. Struktura masiva Mali Hingan je složenija, njegov sjeverni dio sastoji od granita, vulkanskog bazalt]]a i drugih metamorfnih stijena. Prosječna nadmorska visina tog masiva je oko 700 metara, granitni visovi u blizini grada Yichun imaju oko 1150 metara. Zapadne padine tog masiva okrenute prema rijeci Nen su blage, dok su istočne strme. Južni dio Malog Hingana sastoji se od nataloženih oblih stjena. Nekoliko najviših vrhova dosežu do 1000 metara, ali je većina gorja puno niža. Doline po padinama su često široke i ravne, prošarane močvarama. Kotlina rijeka Sungari i Nen, leži na nadmorskoj visini od 150 do 180 metara, ona je puna tresetišta i močvara, nasuprot tome u suhom zapadnom dijelu ravnice ima pješčanih dina.

## Klima

Po Köppenovoj klasifikaciji klime Heilongjiang ima umjereno kontinentalnu klimu, ali su zbog blizine Sibira zime vrlo hladne, ali su ljeta ugodna sa puno kiša.

## Stanovništvo

Većina stanovnika su uglavnom Han (Kinezi), ali postoje i druge značajne etničke skupine; Mandžurci, Korejanci, Hui (kineski muslimani) i Mongoli. Ima i manjih etničkih skupina; Oročoni, Evenki i Nanajci.

## Privreda

I pored velikog rudnog i poljoprivrednog potencijala pokrajina Heilongjiang je ostala relativno nerazvijena sve do sredine 20. vijeka. Proces privrednog rasta počeo je 1920-ih i 1930-ih s dolaskom željeznice i početkom eksploatacije ruda, tako da je oko 1950. industrijska proizvodnja u Heilongjiangu po stanovniku bio je daleko iznad državnog prosjeka. Taj rast pokrajina nije uspjela održati, pa je krajem 20. vijeka prepustila prvo mjesto južnim pokrajinama. Godine 2008. BDP pokrajine iznosio je 151 milijardi USD.

## Galerija

* Zabavni centar u Harbinu.
* Novogodišnja parada u Shuangyashanu.
* Selo u provinciji Heilongjiang.
* Jezero Khanka.

## Reference

## Vanjske veze

* Službene stranice pokrajine Heilongjiang Arhivirano 2020-10-03 na Wayback Machine-u (`zh`)
* *Heilongjiang* na portalu Encyclopædia Britannica (`en`)